แพทย์จีนใช้ “หุ่นยนต์ 5G” ผ่าตัดทางไกลให้ผู้ป่วยสำเร็จ! - FINNOMENA
ทีมแพทย์จีนได้ทำการผ่าตัดกระเพาะปัสสาวะให้กับผู้ป่วยที่อยู่ไกลถึง 3,000 กิโลเมตร ด้วยความช่วยเหลือของหุ่นยนต์ผ่าตัดเทคโนโลยี 5G ที่พัฒนาขึ้นในประเทศจีน
7 ต.ค. 2563

ทีมแพทย์จีนได้ทำการผ่าตัดกระเพาะปัสสาวะให้กับผู้ป่วยที่อยู่ไกลถึง 3,000 กิโลเมตร ด้วยความช่วยเหลือของหุ่นยนต์ผ่าตัดเทคโนโลยี 5G ที่พัฒนาขึ้นในประเทศจีน
โรงพยาบาลในเครือมหาวิทยาลัยชิงเต่า ประสบความสำเร็จในการผ่าตัดกระเพาะปัสสาวะออกทั้งหมดผ่านทางกล้องวิดิทัศน์ (Laparoscopic surgery) ด้วยการใช้แผงควบคุมของ “Micro Hand” ควบคุมแขนกลในห้องผ่าตัด
โดยผู้ป่วยรายนี้ได้รับการวินิจฉัยว่าเป็นมะเร็งกระเพาะปัสสาวะเมื่อ 3 เดือนก่อนและจำเป็นต้องได้รับการผ่าตัดหลังอาการกำเริบกะทันหัน
ทั้งนี้หุ่นยนต์ดังกล่าวสามารถเลียนแบบการเคลื่อนไหวของศาสตราจารย์หนิว ในพื้นที่เป้าหมายได้อย่างแม่นยำ ทั้งยังมีการใช้เทคโนโลยีฉายภาพโฮโลแกรมที่ทำให้ศาสตราจารย์สามารถโต้ตอบกับผู้ป่วยและเจ้าหน้าที่ทางการแพทย์ได้โดยแทบไม่เกิดการดีเลย์
ที่มา : xinhua #ThaiPBS
แท็ก:
แชร์บทความ: